Anexa nr. 1 la H.C.L. nr. ………../………

INDICATORII TEHNICO-ECONOMICI AI INVESTIȚIEI
FAZA STUDIU DE FEZABILITATE

a) indicatori maximali, respectiv valoarea totală a obiectivului de investiții, exprimată în lei cu TVA și, respectiv fără TVA , din care construcții –montaj (C+M), în conformitate cu devizul general:
· Valoarea totală a investiției inclusiv TVA = 2,343,159,59 lei
 Din care construcții –montaj (C+M) = 1.576.933,43 lei
· Valoarea totală a investitiei fără TVA = 1.984.832,19 lei
 Din care construcții – montaj (C+M) = 1.325,154.13 lei

b) indicatori minimali, respectiv indicatori de performanță – elemente fizice/capacități fizice care să indice atingerea țintei obiectivului de investiții - si după caz, calitativi, în conformitate cu standardele, normativele și reglementările tehnice în vigoare:
Prin prezentul proiect se urmărește înființarea la nivelul comunei Belciugatele, județul Călărași, a unui centru de zi pentru copii aflați în situație de risc de separare de părinți – cod serviciu social 8891CZ-C-II.
Construcția nou propusă se desfășoară pe două niveluri – P + E și va fi amplasată, relativ, în partea nordică a parcelei. Soluția tehnică tratează conformarea spațiului interior, în așa fel încât să se încadreze în normele existente în vigoare, și să fie în conformitate cu cerințele temei program.
Din punct de vedere funcțional, la parter se propune conformarea spațiului, având un singur acces pe partea vestică a clădirii. Din accesul principal se ajunge  într-un windfang/hol care distribuie circulațiile către sala multifuncțională situată în partea dreapta cu acces spre chicinetă; către zona grupurilor sanitare pentru persoanele cu dizabilități și grupurile sanitare separate pe sexe ( femei, bărbați) în partea stanga, iar în zona centrală către chicinetă, cabinet asistent și casa scării de unde se face accesul către etaj.
La etaj, din hol se face acces către biroul administrativ și grupurile sanitare separate pe sexe ( femei, bărbați) în partea stanga; către depozit inventar, materiale igienizare și camera personal – în zona centrală; și către sala de activități în partea dreaptă, unde se regăsește și scara pentru evacuare în caz de incendiu.
Camera centralei termice se face cu acces separat din exterior.
 c) indicatori financiari, socio-economici, de impact, de rezultat/operare.
Proiectul va contribui la îndeplinirea obiectivelor strategice și a priorităților de dezvoltare strategică ale comunei. 
Activitatea Centrului social de zi nefiind generatoare de profit, impactul proiectului va avea o importantă componentă socială, în sensul că pe termen scurt va asigura diversificarea serviciilor sociale furnizate de către Primăria Comunei Belciugatele și va contribui la reducerea riscului excluziunii sociale în cazul grupurilor vulnerabile, va crea oportunități reale  pentru beneficiarii serviciilor sociale de a parcurge procesul educațional în vederea absolvirii unei forme de învățământ care să faciliteze găsirea unui loc de muncă, îmbunătățirea nivelului de viață, pe durata lungă.
Prin realizarea actualei investiții, centrul de zi din comuna Belciugatele,  județul Călărași, va asigura spațiile necesare pentru buna desfășurare a activităților sociale, creând medii necesare oferirii acestor activități la calitatea și normele actuale în vigoare, pentru copii aflati în situație de risc de separare de părinți.
Centrele de zi din sistemul de protecție a copilului au ca misiune prevenirea separării copilului de familie, prin asigurarea, pe timpul zilei, a unor activități de îngrijire, educație, recreere-socializare, consiliere, dezvoltare a deprinderilor de viață independentă, orientare școlară și profesională etc. pentru copii, cât și a unor activități de sprijin, consiliere, educare etc. pentru părinți. Serviciile oferite de centrele de zi sunt complementare demersurilor și eforturilor propriei familii, așa cum decurg din obligațiile și responsabilitățile părintești, precum și serviciilor oferite de unitățile de învățământ și de alți furnizori de servicii, corespunzător nevoilor individuale ale copilului în contextul său socio-familial.
Centrul de zi asigură accesul beneficiarilor la educație informală și nonformală și activități de supraveghere și suport în procesul de învățare care să contribuie la dezvoltarea personală și pregătirea acestuia pentru viața independentă.
Realizarea investiției va asigura și va permite extinderea serviciilor la noi grupuri țintă: pe lângă copiii aflați în situație de risc de separare de părinți,  adolescenți, elevi de liceu 14 — 18 ani.
d) durata estimată de implementare a obiectivului de investiții: 31.12.2024

